Diari Oficial de la Generalitat Valenciana


Sumari del DOGV 4131, del 20-11-2001 (2001/11257)

DECRET 181/2001, de 15 de novembre, del Govern Valencià, pel qual se cedeix a l'Ajuntament d'Alacant l'ús gratuït, per termini de 10 anys, de l'immoble situat a la carretera CV-848 (A422) de la N-300 a la N-340 punt quilomètric 2.800, partida de Bacarot d'Alacant, en el qual hi ha una caseta de peons caminers, per a ubicar-hi un centre d'activitats socioculturals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11464


Data del document
:   15-11-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Alacant
    * cultura regional
    * propietat immobiliària

DECRET 181/2001, de 15 de novembre, del Govern Valencià, pel qual se cedeix a l'Ajuntament d'Alacant l'ús gratuït, per termini de 10 anys, de l'immoble situat a la carretera CV-848 (A422) de la N-300 a la N-340 punt quilomètric 2.800, partida de Bacarot d'Alacant, en el qual hi ha una caseta de peons caminers, per a ubicar-hi un centre d'activitats socioculturals. [2001/M11157]
  
Mitjançant Reial Decret 1.627/1984, d'1 d'agost, en matèria de carreteres, l'administració estatal va transferir a la Comunitat Valenciana l'immoble ubicat a la carretera CV-848 (A422) de la N-300 a la N-340 punt quilomètric 2.800, partida Bacarot d'Alacant, en el qual hi ha una caseta de peons caminers.
  
Consta en l'Inventari General de Béns i Drets de la Generalitat Valenciana amb el número A02/03/014/0008, amb la qualificació jurídica de bé de domini públic.
  
Figura inscrit en el Registre de la Propietat d'Alacant número 7, al tom 1851, llibre 821, foli 64, finca 49.230. Referència cadastral: 9717269 VI2684K 5240 RJ.
  
L'alcalde pedani de la partida de Bacarot va sol·licitar al seu moment la cessió de l'immoble per a la realització d'activitats socioculturals, amb el compromís de rehabilitar prèviament l'immoble.
  
L'Ajuntament d'Alacant, mitjançant acord plenari adoptat el dia 4 de febrer de 1997, va acceptar les condicions establides per la Generalitat Valenciana per a la cessió a l'ajuntament de l'ús de l'immoble esmentat, per un període de deu anys.
  
La Direcció General de Tributs i Patrimoni va autoritzar l'Ajuntament d'Alacant perquè utilitzara en precari l'immoble de referència mentre es procedia a la depuració de la seua situació física i jurídica.
  
Consta en l'expedient que s'ha depurat i que l'Ajuntament d'Alacant utilitza actualment l'immoble com centre cívic per a la realització d'activitats socioculturals, és a dir, per als fins sol·licitats al seu moment que foren autoritzats per la Direcció General de Tributs i Patrimoni.
  
La Conselleria d'Obres Públiques, Urbanisme i Transports ha sol·licitat la desafectació de l'immoble per no ser necessari per als seus fins propis, i ha informat favorablement sobre la petició de l'ajuntament.
  
Vistos els informes que consten en l'expedient, i considerant justificada la utilitat pública i l'interés social de la finalitat a la qual destina l'immoble l'Ajuntament d'Alacant, en virtut del que estableixen els articles 41 i següents i la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 15 de novembre de 2001,
  
DECRETE
  
Article 1
  
Es desafecta del domini públic de la Generalitat Valenciana l'immoble situat a la carretera CV-848 (A422) de la N-300 a la N-340 punt quilomètric 2.800, partida de Bacarot d'Alacant, que consta en l'Inventari General de Béns i Drets de la Generalitat Valenciana amb el número A02/03/014/0008.
  
Article 2
  
Se cedeix a l'Ajuntament d'Alacant, per termini de 10 anys, l'ús gratuït de l'immoble assenyalat en l'article anterior, que es descriu a continuació:
  
Parcel·la de forma rectangular, de 621 m² de superfície, situada en el punt quilomètric 2.800 de la carretera A-422, en el terme municipal d'Alacant, partida de Bacarot, en la qual hi ha una caseta de peó caminer per a dues famílies, de 110 m² de superfície.
  
Confronta: davant, en una línia de 25,80 m amb la mencionada carretera; dreta entrant, en una línia de 21,78 m amb Vicente Esteve Boix; fons entrant, en una línia de 17,00 m amb María Boch Sánchez i en una línia de 11,50 m amb Vicente Esteve Boix; esquerra entrant, en una línia de 19,00 m amb María Bosch Sánchez.
  
Figura inscrit en el Registre de la Propietat d'Alacant núm. 7, al tom 1851, llibre 821, foli 64, finca 49.230. Referència cadastral: 5199177 AV3647W 0802 NM.
  
La cessió s'efectua amb la finalitat que l'Ajuntament d'Alacant execute les reparacions necessàries per a la realització d'activitats socioculturals. Actualment l'immoble és utilitzat per la corporació local mencionada com a centre cívic per a la realització d'aquestes finalitats, que foren autoritzades per la Direcció General de Tributs i Patrimoni.
  
El termini de 10 anys pel qual se cedeix l'ús de l'immoble s'iniciarà en el moment de la subscripció del document de cessió corresponent.
  
Article 3
  
L'ajuntament cessionari haurà de fer-se càrrec, durant el termini de la cessió, de les despeses de conservació i manteniment de l'immoble, així com de qualsevol despesa i impost que ocasione.
  
Article 4
  
Una vegada transcorregut el termini de 10 anys assenyalat en l'article 2, o deixades de complir les condicions de la cessió, l'immoble revertirà automàticament a la Generalitat Valenciana amb totes les seues millores i accessions, sense cap dret a indemnització per a l'ajuntament cessionari.
  
Disposició final
  
La Conselleria d'Economia, Hisenda i Ocupació realitzarà els tràmits necessaris per a fer efectiu el que disposa aquest decret.
  
València, 15 de novembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET